साल 2016 में उन्होंने "सूट-बूट की सरकार'' का ताना तैयार करके मोदी के इर्द-गिर्द किसान-विरोधी होने का खाका बुन दिया था. इसके चलते प्रधानमंत्री को कई नीतिगत बदलाव करने के लिए मजबूर होना पड़ा था. इस बार तो राहुल के हाथ में कई हथियार हैं—राफेल से लेकर नीरव मोदी व विजय माल्या तक, जीएसटी से लेकर नोटबंदी तक, बेरोजगारी से लेकर कृषि संकट तक, गोरक्षा के नाम पर हो रही हत्याओं से लेकर दलितों के खिलाफ अत्याचार तक. राहुल के एक नजदीकी व्यक्ति का कहना था, "आखिर में दो-चार रैलियों से इस बार फर्क नहीं पड़ेगा.